
REPUBLIKA HRVATSKA
TRGOVAČKI SUD SPLIT
					

U  I M E  R E P U B L I K E  H R V A T S K E

R J E Š E N J E
							
Trgovački sud u Splitu, po sucu tog suda Velimiru Vukoviću, kao stečajnom sucu, povodom zahtjeva FINANCIJSKE AGENCIJE, Regionalnog centra Split, Podružnica Split, Mažuranićevo šetalište 24 b, OIB: 85821130368 za provedbu skraćenog stečajnog postupka nad  dužnikom VITREUS SPALATO d.o.o. za trgovinu, OIB: 90130704561, Vrh Visoke 53 ,Split, dana 24. svibnja 2017. godine, 

r i j e š i o  j e

Obustavlja se skraćeni stečajni postupak nad dužnikom VITREUS SPALATO d.o.o. za trgovinu, OIB: 90130704561, Vrh Visoke 53,Split.

Obrazloženje:

Dana 02. studenoga 2015. godine kod ovoga suda zaprimljen je zahtjev FINANCIJSKE AGENCIJE, Regionalnog centra Split za provedbu skraćenog stečajnog postupka nad dužnikom VITREUS SPALATO d.o.o. za trgovinu, OIB: 90130704561, Vrh Visoke 53 ,Split, a temeljem odredbe čl. 444. st. 1. Stečajnog zakona ("Narodne novine" broj: 71/15, u daljnjem tekstu: SZ). 
 
Nakon što je utvrdio da su ispunjene pretpostavke za provedbu skraćenog stečajnog postupka u smislu odredbe čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča sudova dana 31. prosinca 2015. godine objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.

Dana 5. veljače 2016. godine kod ovoga suda zaprimljen je prijedlog predlagatelja H-ABDUCO d.o.o. za usluge, Zagreb, Slavonska avenija 6A, OIB: 13667298928, za otvaranje stečajnog postupka nad dužnikom u kojem u bitnom navodi da:

- vjerovnik  ima tražbinu prema dužniku u iznosu od  134.225,09 EUR u kunskoj protuvrijednosti prema srednjem tečaju HAAB d.d. za EUR na dan plaćanja na temelju ugovora o kreditu br. 211225207, u iznosu od 2.31552,12 CHF u kunskoj protuvrijednosti prema srednjem tečaju HAAB d.d. za CHF na dan plaćanja a temelju ugovora o kreditu br. 211-070/207 i u iznosu od 1.104.691,01 HRK na temelju ugovora o odobrenju okvira za financijsko praćenje br. 215-69000266, te da
									
- dužnik raspolaže imovinom koja je dostatna za namirenje troškova kako prethodnog, tako i otvorenog stečajnog postupka.

	U privitku prijedloga predlagatelj dostavlja prijedlog za otvaranje stečajnog postupka na propisanom obrascu, ugovora o kreditu br. 211225207, ugovora o kreditu br. 211-070/207 i te ugovor o odobrenju okvira za financijsko praćenje br. 215-69000266, zajedno s prilozima.

Kako u konkretnom slučaju nisu ispunjene pretpostavke za provedbu skraćenog stečajnog postupka budući je vjerovnik H-ABDUCO d.o.o., predložio otvaranje stečajnog postupka, to je temeljem odredbe čl. 433 SZ-a odlučeno kao u izreci ovog rješenja.

O daljnjem tijeku postupka (tj. donošenju rješenja o pokretanju prethodnog postupka iz čl. 115. SZ-a ili donošenju rješenja o otvaranju stečaja bez prethodnog postupka – čl. 116 SZ-a) sud će odlučiti posebnim rješenjem.

				U Splitu, 24 . svibnja 2017. godine

									S U D A C

									Velimir Vuković 



POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.


DNA:
- predlagatelju 
- dužniku
- mrežna stranica e-Oglasna ploča suda
- spis

